Brwydr Bosworth - Wicipedia

# Brwydr Bosworth

### Oddi ar Wicipedia

Harri Tudur, y cyntaf o frenhinllin y Tuduriaid

Brwydr Bosworth neu Frwydr Maes Bosworth oedd y frwydr olaf yn Rhyfeloedd y Rhosynnau a ymladdwyd ar 22 Awst, 1485.

Roedd Harri Tudur wedi glanio yn Sir Benfro ar 7 Awst gyda byddin fechan o Lancastriaid a Ffrancwyr, efallai tua 2,000 i gyd. Teithiodd tua'r gogledd-ddwyrain yn hytrach na'n uniongyrchol tua'r dwyrain, ac yn ardal Cefn Digoll ger Y Trallwng ymunodd nifer sylweddol o Gymry â'i fyddin: llu o dde-orllewin Cymru dan Rhys ap Thomas, gwŷr Gwent a Morgannwg dan yr Herbertiaid a gwŷr o ogledd Cymru dan William Griffith o'r Penrhyn. Erbyn hyn roedd ganddo fyddin o tua 5,000.

Roedd gan y brenin Rhisiart III o Loegr fyddin gryn tipyn yn fwy, ond roedd amheuaeth ynghylch teyrngarwch llawer ohonynt. Cyfarfu'r ddwy fyddin ar safle gerllaw Sutton Cheney a Market Bosworth yn Swydd Gaerlŷr yng nghanolbarth Lloegr, ond mae dadl ynglŷn â'r union leoliad. Roedd tua 6,000 o wŷr dan Arglwydd Stanley a'i frawd, ac wedi iddynt wrthod ymuno a'r frwydr ar y dechrau, ymosodasant i gefnogi Harri Tudur. Lladdwyd Richard, a daeth Harri Tudur yn frenin fel Harri VII.

Awst 7 – Glaniodd Harri yn Dale, ger Hwlffordd Awst 7-15 – Gorymdeithiodd trwy Gymru yn casglu mwy o ddynion Awst 21 – Cyrhaeddod Bosworth, ger Caerlyr Awst 22 – Brwydr Bosworth

## [golygu] Llyfryddiaeth

- Emyr Wyn Jones, Bosworth Field: A Welsh Perspective (1984)
- A.L. Rowse, Bosworth Field and the Wars of the Roses (1966)

Eginyn erthygl sydd uchod. Gallwch helpu Wicipedia drwy ychwanegu ato.

Categorïau: Egin | Brwydrau Lloegr | Rhyfeloedd y Rhosynnau | Harri Tudur | Hanes Cymru | Hanes Lloegr

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Bosanski
- Česky
- Dansk
- Deutsch
- English
- Español
- Français
- 日本語
- Nederlands
- ‪Norsk (bokmål)‬
- Polski
- Русский
- Simple English
- Svenska